**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** |  | | | |
| Adresse |  | | | |
| Telefon |  | E-mail |  | |
| Hjemmeside |  | Evt. Facebook, blog, Youtube kanal, Flickr etc. | |  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| Resume:  *IUG søger om støtte til filmteknisk bistand og koordinering af en film, der skal fortælle om vores rejse igennem 20 år som frivilligt baseret organisation - fra vi var 3 til vi nu er 1400. Initiativet er kommet i forbindelse med, at IUG i 2021 har sit 20. års jubilæum og vi i den forbindelse ser det som en unik mulighed at fortælle om rejsen og udviklingen i organisationen – som en repræsentant for de små ngoer i Danmark. Filmen vil blive brugt til videndeling af vores projektarbejde og samtidig er det en hyldest til de frivilliges indsats i de internationale partnerskaber igennem 20 år.*  I 2021 kan Ingeniører Uden Grænser fejre sit 20. års jubilæum. Rejsen startede rundt om et køkkenbord tilbage i 2001, hvor 3 ingeniører skitserede de første projektaktiviteter, og er i dag en anerkendt medlemsorganisation med 1400 medlemmer og mere end 250 aktive frivillige. Den historie vil vi rigtig gerne fortælle. Det har været en rejse og organisationsudvikling, som vi finder vigtig at fortælling fra de små ngo'ers platform i Danmark.  Vi ønsker at anvende puljen til at finansiere optagelser, klipning og koordinering.  Målgruppen for filmen er et bredt publikum i Danmark. Lanceringen vil være ved IUGs jubilæumsarrangement den 23. september, hvor IUGs samarbejdspartnere, medlemmer og de frivillige vil deltage og udviklingsministeren er inviteret. Filmen vil desuden blive tilgængelig på IUGs hjemmeside og en kortere version vil blive delt på de sociale medier, så budskabet kan nå bredt ud. Desuden vil filmen blive brugt ved kultur- og oplysningsarrangementer som f.eks. Kulturnatten i København, Aarhus Festuge, på messer, danske universiteter og vist til relevante samarbejdsrelationer.  Ydermere vil filmen være en dokumentation af et af CISUs medlemmernes rejse i rammerne af dette netværk og vil blive delt som en nyhedsevent i netværket. Filmen vil samtidig supplere aktiviteterne under Engagementspuljen, som IUG har fået midler til hos CISU, da filmen både kan bruges til at tiltrække nye og motivere nuværende frivillige.    Vi har tidligere produceret en oplysningsfilm med stor succes. Senest ved en bevilling af oplysningspuljen i 2016 (Journalnummer 443). Vi ønsker at benytte os at dette medie igen for bedre at kunne visualisere vores arbejde og nå ud til et bredt publikum. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| Formålet med filmen er både at fokusere på IUGs identitet som en fagteknisk humanitær og frivilligbaseret organisation, stille skarpt på succeser og udfordringer og den interne rejse IUG har været på de sidste 20 år. Vi synes det har været en spændende rejse med mange udfordringer og den vil vi gerne dele med andre. Brugen af videooptagelser er en vigtig del af IUGs oplysningsarbejde, både til borgere i Danmark, til dokumentation til donorer og virksomhedssamarbejdspartnere samt til hvervning af medlemmer og frivillige som danner grundlag for IUGs arbejde.  Ved at lade lokalbefolkningen, lokale samarbejdspartnere og vores frivillige gennem tiden, tale direkte til danskerne, vil IUG formidle informationer om vores frivilliges virke, hvilken betydning projekterne har fået for verdens fattigste og mest udsatte lande og hvilke basale ting, der skal til for at skabe et værdigt liv og en fremtid.  IUG gennemfører målrettede aktiviteter hvor videoen vil være et centralt og vigtigt virkemiddel. Blandt andet ved kultur- og oplysningsarrangementer, informationsaftener i København og Aarhus, oplysnings- og debatarrangementer i samarbejde med relevante samarbejdspartnere rundt om i landet, til deltagelse ved Festugen i Aarhus og Kulturnatten i København. Videoen deles også via IUGs kanaler: Youtube, Facebook, LinkedIn og andre sociale medier for at nå mere end 4000 borgere i Danmark.    Det forventes derfor at oplysningsvideoen vil opnå:   * en øget viden til målgruppen, om IUGs arbejde og de omstændigheder og problematikker, der står i vejen for udvikling i verdens fattigste lande * øget viden om brugen af, og mulighederne for bæredygtig teknik i en lavpraktisk udviklingskontekst * øget forståelse for, og lyst til at deltage i idéudvikling og innovativ problemløsning som frivillig |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| IUG forventer at:     * Nå en bredere publikumsskare og sikre, at den danske befolkning har kendskab til, betydningen af de frivilliges engagement i udviklingslandene. * Inspirere andre til at stille deres fagligheder til rådighed. * Lære nye tilgange til produktion af oplysningsmateriale * Opnå at nå flere og bredere grupper via egne kanaler     IUGs frivillige og sekretariat indsamler løbende data fra egen hjemmeside, sociale medier og f.eks. google add words for at kvalitetssikre implementerede strategier, samt for at lære om nye tilgange. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| Den primære målgruppe for IUGs film er de nuværende og potentielle frivillige, medlemmer, virksomhedsmedlemmer, donorer, mens den sekundære målgruppe er den brede danske befolkning med interesse i udviklingsarbejde i Syd, frivilligt arbejde og hvordan fagtekniske kompetencer kan bringes i spil. Vi vil nå så mange som muligt med oplysning om de omstændigheder, der gør forskellen mellem et liv på grænsen til overlevelse og et liv med en fremtid.    Mere specifikt vil vi målrettet nå:   * Personer med interesse for innovation og tekniske løsninger på problematikker i lande i Syd * IUGs nuværende og potentielle frivillige og medlemmer * Medlemmer af relevante virksomheder og organisationer, som for eksempel IDA, studerende ved naturfaglige og tekniske uddannelser, såvel som andre udviklingsorganisationer, selskaber og venskabsforeninger * Donorer |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| IUG sikrer lokal forankring og varige løsninger, og har i organisationens strategi for 2020-25 sat FNs Verdensmål for bæredygtig udvikling, som pejlemærke. IUG arbejder blandt andet med udvikling og innovation inden for områderne: vand, sanitet og hygiejne, sundhed, fødevaresikkerhed, informationsteknologi og affaldshåndtering.  Filmen vil indeholde optagelser fra projekter, der arbejder specifik ud fra verdensmålene og vise vores frivillige i felten, der samarbejder med lokalbefolkningerne om, at skaffe rent vand, forbedrer sanitære forhold, etablerer solcelleanlæg, bygger skoler og sundhedsklinikker og arbejder med lokalt genbrug af affald.  IUGs projekter bliver altid gennemført gennem dialog og videre samarbejde med vores lokale partnere. IUGs oplysningsmateriale er baseret på billeder, udsagn og interviews med lokalbefolkningen og videomateriale, som IUGs frivillige projektfolk og sekretariatet indhenter i felten med accept fra de involverede. Derfor er IUGs materiale altid en afspejling af den virkelighed, som lokalbefolkningen lever i og arbejder under og som vi møder i felten. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| **Juli 2021:** Udarbejdelse af storyboard.  **September 2021:** Bevilling af oplysningsmidler.  **September 2021:** Gennemgang, produktion og klipning af materiale.  **Ultimo september/ primo oktober 2021:** Lancering af film ved jubilæumsarrangementet den 23. september og deling på SoMe og web  **Oktober 2021/ marts 2022:** Nå ud med videoen til den primære og sekundære målgruppe via aktiviteter og arrangementer (bl.a. Kulturnatten i København, Innovation Pilot på DTU, infomøder etc.).  **Marts 2022:** Opsamling af viden og reaktioner til videre arbejde i IUG.  Siden IUGs aktiviteter finansieres af medlemsdonationer og private donationer, er der begrænsede midler til udvikling af oplysningsmateriale af høj kvalitet til at fremhæve vigtigheden af bæredygtige og tekniskfunderede løsninger i udviklingsarbejdet, samt til at fremhæve de positive historier om de frivilliges indsats. Derfor finder vi det nødvendigt at aflønne en professionel klipper til opgaven.  IUG besidder en stor mængde videomateriale, som er blevet optaget fra projekterne gennem tiderne. Det vil vi supplere med nye interviews, men mangler den tekniske kapacitet og ekspertise til at klippe det sammen. Derfor søger vi om støtte til at finansiere dette projekt.  De frivillige vil desuden bidrage med optagelser fra felten og fra Danmark, hvor de dels bliver vist i aktion og dels sætter ord på deres frivillige engagement. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| IUG ønsker at producere to film.   * En kort version (teaser) på ca. et minut. Målgruppe: Folk med kendskab til IUG og dansk udviklingsbistand og den øvrige befolkning (opsummering af IUGs arbejde og apetizer til at blive frivillig) * En lang version på 5-7 minutter. Målgruppe: Eksisterende frivillige, danske ngo,er, medlemmer, samarbejdspartnere, donorer samt influencers på dansk udviklingsbistand og dermed med fokus på vigtigheden af de mindre danske ngo’er i forhold til det folkelige engagement etc.     Den lange version vil blive lanceret ved IUGs jubilæumsarrangement den 23. september hos vores virksomhedspartner Rambøll, hvor frivillige, medlemmer, virksomhedsmedlemmer, samarbejdspartnere og donorer vil deltage (med mulig deltagelse af udviklingsministeren). Derudover vil den lange version være tilgængelig på vores hjemmeside og youtube-kanal og den korte version vil blive delt i IUGs nyhedsbrev, på LinkedIn, Facebook og Instagram.  Yderligere vil videoerne blive distribueret ud til IUGs samarbejdspartneres platforme, såvel ved kultur- og informationsarrangementer, ved messer på uddannelsesinstitutioner og samarbejdspartnere samt deling med donorer.  Videoerne vil blive produceret på dansk, men med engelske undertekster, således at IUGs partnere i Syd også vil kunne gøre brug af dem.  Vi er desuden blevet kontaktet af en journalist, som vil skrive en artikel, om IUGs 20. års engagement. Foreløbig er den solgt ind til Ingeniøren og kommer til at lægge i fint tråd med filmen. |